ট্রাম্পের শুল্ক কোপ কি এড়াতে পারবে ভারত? দেখুন বড় আপডেট

ওয়েব ডেস্ক: ক্ষমতায় এসেই ভারতীয় পণ্যের উপর পারস্পরিক শুল্ক (Reciprocal Tariff) আরোপের ঘোষণা করেছেন আমেরিকার প্রেসিডেন্ট ডোনাল্ড ট্রাম্প (Donald Trump)। সেই নিয়ে বিস্তর জলঘোলা হয়েছে বিগত একমাসে। এখন ভারত কি ট্রাম্পের শুল্ক কোপ এড়াতে পারবে? দুই দেশের মধ্যে চলতি আলোচনা সম্পর্কে ওয়ারিবহাল মহলের খবর তেমনই।

সম্প্রতি, ভারতের বাণিজ্যমন্ত্রী পীযূষ গোয়েল (Piyush Goyal) তড়িঘড়ি ওয়াশিংটন গিয়েছেন। পারস্পরিক শুল্ক সম্পর্কে আলোচনার জন্যই তাঁর এই মার্কিন সফর বলে জানা গিয়েছে। ওয়াকিবহাল সূত্রের মতে, কৃষিজ পণ্য বাদে অন্য সব জিনিসে শুল্ক প্রত্যাহারের সম্ভবনা নিয়ে আলোচনা হচ্ছে এই দ্বিপাক্ষিক বৈঠকে। কিন্তু এতে কি ট্রাম্পের শুল্ক নীতিতে (US Tariff Policy) কিছু পরিবর্তন হবে? এই প্রশ্নটা এখন ভীষণভাবে প্রাসঙ্গিক।

আরও পড়ুন: পাক-অধিকৃত কাশ্মীর ফেরত চেয়ে বড় বার্তা জয়শঙ্করের

তবে যদি আমেরিকা কৃষিজ পণ্য বাদে অন্য সব জিনিসে শুল্ক প্রত্যাহারের সিদ্ধান্ত নেয়, সেক্ষেত্রে গাড়ি আমদানিতেও শূন্য শুল্ক নীতি প্রয়োগ করা হতে পারে। কারণ, ইলন মাস্ক (Elon Musk) সম্প্রতি ইলেকট্রিক গাড়ি ব্যবসা নিয়ে ভারতে পা রাখতে চলেছেন। বর্তমানে এই গাড়ি আমদানিতে ১১০ শতাংশ শুল্ক চাপে। সেই শুল্ক উঠে গেলে ভারতের বাজার ভাসিয়ে দিতে পারে মাস্কের টেসলা গাড়ি (Tesla Car)। তবে সেটা হলে শেষমেষ ভারতের ইলেকট্রিক গাড়ি উৎপাদকরা ব্যপক ক্ষতির মুখে পড়তে পারে বলে অনুমান করা হচ্ছে।

প্রসঙ্গত, মাস্কের মালিকানাধীন টেসলা ইতিমধ্যেই গাড়ি বিক্রির জন্য মুম্বইতে শো-রুম ভাড়া নিয়েছে । এদিকে ২০২৪-২৫ অর্থবছরে ভারত-মার্কিন বাণিজ্য হয়েছে ১১ হাজার ৮২০ কোটি ডলার। আবার ভারত আমদানির থেকে রফতানি করেছে ৩ হাজার ৬৮০ কোটি ডলারের বেশি। তবে শেষ পর্যন্ত আমেরকিরা শূন্য শুল্ক নীতিতে রাজি হলে ভারতের অর্থনীতিতে এর বিরূপ প্রভাব পড়তে পারে বলে মত পর্যবেক্ষকদের।